آوروپا بیرلیگی  شوراسی باشقانی چارلز میشل، ترورا قارشی اورتاق موباریزه‌نین اؤنمینی وورغولایاراق، آوروپا بیرلیگینین، ایستانبول‌داکی ترور سالدیریسی ایله باغلی تورک خالقینین یانیندا اولدوغونو بیلدیردی.
چارلز میشل، اندونزی‌نین ائو صاحبلیگی ایله بالی‌ده گئچیریله‌ن ۱۷.جی گ۲۰ لیدئرلر ذیروه‌سینده کتشکیل ائدیلن مطبوعات توپلانتیسیندا دانیشدی.
ایستانبول‌دا باش وئره‌ن ترور سالدیریسی ایله باغلی میشل،
"آوروپا بیرلیگی آدینا بو تراژیک سالدیریدان سونرا تورک خالقینا باش‌ساغلیغی و دستیگیمیزی چاتدیردیق. بو دوروم ترورلا موباریزه‌میز اورتاق بیر موباریزه اولدوغونو گؤسترمکده‌دیر" ایفاده‌سینی ایشلتدی.
ترورلا بیرلیکده موباریزه آپارماغین سون درجه اؤنملی اولدوغونو ایضاح ائد‌ن میشل، محتمل سالدیریلارین قارشیسینی آلماق اوچون استخبارات بیریملری آراسیندا هر سویه‌ده امکداشلیغین تامین ائدیلمه‌سینین ضروری اولدوغونو قید ائتدی.
میشل، "هر یئرده ترورلا موباریزه‌نین و امکداشلیغین اولماسینی و ایسته‌ییریک. (بو قونودا) آوروپا بیرلیگینین چوخ ساغلام بیر دوروشو وار" دئدی.
